CELEX: 22019D0167
Language: el
Date: 2019-01-14 00:00:00
Title: Απόφαση αριθ. 1/2019 της Επιτροπής τελωνειακής συνεργασίας ΑΜΑ-ΕΕ, της 14ης Ιανουαρίου 2019, όσον αφορά παρέκκλιση από τους κανόνες καταγωγής που προβλέπονται στο πρωτόκολλο 1 της ενδιάμεσης συμφωνίας σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση στον Μαυρίκιο όσον αφορά το αλατισμένο snoek [2019/167]

4.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 32/32
               
            
         ΑΠΟΦΑΣΗ αριθ. 1/2019 ΤΗΣ ΕΠΙΤΡΟΠΗΣ ΤΕΛΩΝΕΙΑΚΗΣ ΣΥΝΕΡΓΑΣΙΑΣ ΑΜΑ-ΕΕ
         της 14ης Ιανουαρίου 2019
         όσον αφορά παρέκκλιση από τους κανόνες καταγωγής που προβλέπονται στο πρωτόκολλο 1 της ενδιάμεσης συμφωνίας σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση στον Μαυρίκιο όσον αφορά το αλατισμένο snoek [2019/167]
         Η ΕΠΙΤΡΟΠΗ ΤΕΛΩΝΕΙΑΚΗΣ ΣΥΝΕΡΓΑΣΙΑΣ,
         Έχοντας υπόψη την ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής («ΑΜΑ»), αφενός, και της Ευρωπαϊκής Κοινότητας και των κρατών μελών της, αφετέρου, και ιδίως το άρθρο 41 παράγραφος 4 του πρωτοκόλλου 1,
         Εκτιμώντας τα ακόλουθα:
         
                     (1)
                  
                  
                     Η ενδιάμεση συμφωνία σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου (1), («η ενδιάμεση ΣΟΕΣ») εφαρμόζεται προσωρινά από τις 14 Μαΐου 2012 μεταξύ της Ένωσης και της Δημοκρατίας της Μαδαγασκάρης, της Δημοκρατίας του Μαυρικίου, της Δημοκρατίας των Σεϋχελλών και της Δημοκρατίας της Ζιμπάμπουε.
                  
               
                     (2)
                  
                  
                     Το πρωτόκολλο 1 της ενδιάμεσης ΣΟΕΣ σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας περιέχει τους κανόνες καταγωγής για την εισαγωγή των προϊόντων καταγωγής των κρατών ΑΜΑ στην Ένωση.
                  
               
                     (3)
                  
                  
                     Σύμφωνα με το άρθρο 42 παράγραφος 1 του πρωτοκόλλου 1 της ενδιάμεσης συμφωνίας οικονομικής εταιρικής σχέσης, οι παρεκκλίσεις από τους εν λόγω κανόνες καταγωγής παρέχονται όπου η θέσπισή τους δικαιολογείται από την ανάπτυξη των υπαρχουσών βιομηχανιών στα κράτη της ΑΜΑ.
                  
               
                     (4)
                  
                  
                     Στις 2 Οκτωβρίου 2017 η επιτροπή τελωνειακής συνεργασίας ΑΜΑ-ΕΕ εξέδωσε την απόφαση αριθ. 2/2017 της επιτροπής τελωνειακής συνεργασίας ΑΜΑ-ΕΕ [2017/1924] (2), με την οποία χορηγήθηκε παρέκκλιση από τους κανόνες καταγωγής όσον αφορά την εισαγωγή αλατισμένου snoek στην Ένωση από τις 2 Οκτωβρίου 2017 έως την 1η Οκτωβρίου 2018, σύμφωνα με το άρθρο 42 παράγραφος 1 του πρωτοκόλλου 1 της ενδιάμεσης ΣΟΕΣ. Ωστόσο, λόγω της καθυστέρησης στη λήψη παραγγελιών, η χρήση της ποσόστωσης παρέκκλισης παρέμεινε σε χαμηλό επίπεδο.
                  
               
                     (5)
                  
                  
                     Ο Μαυρίκιος ζήτησε νέα παρέκκλιση από τους κανόνες καταγωγής όσον αφορά 100 τόνους αλατισμένου snoek της κλάσης 0305 69 του ΕΣ που εισάγονται στην Ένωση από τον Οκτώβριο του 2018 έως τον Οκτώβριο του 2019, σύμφωνα με το άρθρο 42 του πρωτοκόλλου 1 της ενδιάμεσης ΣΟΕΣ. Ο Μαυρίκιος επαναλαμβάνει στην αίτησή του ότι δεν υπάρχει διαθεσιμότητα snoek καταγωγής Ένωσης ή Μαυρικίου, και ότι το snoek από άλλα κράτη της Αφρικής, της Καραϊβικής και του Ειρηνικού («κράτη ΑΚΕ») δεν πληροί τις απαιτήσεις όσον αφορά την ποιότητα και τον τακτικό εφοδιασμό. Ως εκ τούτου, ο Μαυρίκιος πρέπει να εξακολουθήσει να προμηθεύεται μη καταγόμενες πρώτες ύλες για τη μεταποιητική βιομηχανία του. Ο Μαυρίκιος αναμένει ότι θα μπορέσει να χρησιμοποιήσει πλήρως την αιτούμενη ποσόστωση για την περίοδο 2018/2019.
                  
               
                     (6)
                  
                  
                     Η παρέκκλιση θα συμβάλει στην ανάπτυξη των μικρών και μεσαίων επιχειρήσεων και θα επιτρέψει τη διαφοροποίηση του τομέα θαλασσινών προϊόντων του Μαυρικίου, ο οποίος βασίζεται κατά κύριο λόγο σε προϊόντα τόνου. Ο Μαυρίκιος έχει δηλώσει ότι η αξία των προβλεπόμενων εξαγωγών στο πλαίσιο της παρέκκλισης ανέρχεται σε 390 000 EUR. Η αξία των εισαγωγών προϊόντων αλιείας του κεφαλαίου 03 του ΕΣ από τον Μαυρίκιο στην Ένωση ανήλθε σε 21 217 843 EUR το 2017. Οι μικρές ποσότητες, που αντιστοιχούν μόνο στο 1,84 % της αξίας αυτών των εισαγωγών, και το περιορισμένο χρονικό διάστημα που ζητείται για την παρέκκλιση δεν είναι τέτοια ώστε να προκαλέσουν σημαντική ζημία σε οικονομικό τομέα της Ένωσης ή ενός ή περισσότερων κρατών μελών.
                  
               
                     (7)
                  
                  
                     Είναι, συνεπώς, σκόπιμο να χορηγηθεί για περιορισμένο διάστημα ενός έτους παρέκκλιση στον Μαυρίκιο για 100 τόνους αλατισμένου snoek, η οποία ανταποκρίνεται στην ικανότητα του υφιστάμενου κλάδου να συνεχίσει τις εξαγωγές του προς την Ένωση.
                  
               
                     (8)
                  
                  
                     Ο εκτελεστικός κανονισμός (ΕΕ) 2015/2447 της Επιτροπής (3) θεσπίζει κανόνες σχετικά με τη διαχείριση των δασμολογικών ποσοστώσεων. Οι εν λόγω κανόνες θα πρέπει να εφαρμόζονται στη διαχείριση της ποσότητας για την οποία χορηγείται η παρέκκλιση με την παρούσα απόφαση.
                  
               
                     (9)
                  
                  
                     Για να καταστεί δυνατή η αποτελεσματική παρακολούθηση της εφαρμογής της παρέκκλισης, οι αρχές του Μαυρικίου θα πρέπει να κοινοποιούν τακτικά στην Επιτροπή αναλυτικά στοιχεία των εκδοθέντων πιστοποιητικών κυκλοφορίας EUR.1,
                  
               ΑΠΟΦΑΣΙΖΕΙ:
         
            Άρθρο 1
            Κατά παρέκκλιση των διατάξεων του πρωτοκόλλου 1 της ενδιάμεσης συμφωνίας οικονομικής εταιρικής σχέσης και σύμφωνα με το άρθρο 42 παράγραφος 1 του εν λόγω πρωτοκόλλου, το αλατισμένο snoek της κλάσης 0305 69 του ΕΣ (κωδικός ΣΟ 0305 69 80) που παρασκευάζεται από μη καταγόμενο snoek (barracouta) της κλάσης 0303 89 του ΕΣ, θεωρείται ότι είναι καταγωγής Μαυρικίου σύμφωνα με τους όρους που καθορίζονται στα άρθρα 2 έως 5 της παρούσας απόφασης.
         
         
            Άρθρο 2
            Η παρέκκλιση που προβλέπεται στο άρθρο 1 εφαρμόζεται για το προϊόν και την ποσότητα που αναφέρονται στο παράρτημα της παρούσας απόφασης· το προϊόν δηλώνεται για θέση σε ελεύθερη κυκλοφορία στην Ένωση από τον Μαυρίκιο για περιορισμένο χρονικό διάστημα ενός έτους από την ημερομηνία έκδοσης της παρούσας απόφασης.
         
         
            Άρθρο 3
            Η διαχείριση της ποσότητας που καθορίζεται στο παράρτημα πραγματοποιείται σύμφωνα με τα άρθρα 49 έως 54 του εκτελεστικού κανονισμού (ΕΕ) 2015/2447.
         
         
            Άρθρο 4
            Οι τελωνειακές αρχές του Μαυρικίου διεξάγουν ποσοτικούς ελέγχους στις εξαγωγές των προϊόντων που αναφέρονται στο άρθρο 1.
            Πριν από το τέλος του μήνα που έπεται κάθε τριμήνου, οι τελωνειακές αρχές του Μαυρικίου διαβιβάζουν στην Επιτροπή, μέσω της Γραμματείας της Επιτροπής Τελωνειακής Συνεργασίας, δήλωση των ποσοτήτων για τις οποίες έχουν εκδοθεί πιστοποιητικά κυκλοφορίας EUR.1 κατ' εφαρμογή της παρούσας απόφασης, καθώς και τους αύξοντες αριθμούς των πιστοποιητικών αυτών.
         
         
            Άρθρο 5
            Στη θέση 7 των πιστοποιητικών κυκλοφορίας EUR.1 που εκδίδονται δυνάμει της παρούσας απόφασης αναγράφεται μία από τις ακόλουθες ενδείξεις:
            
               «Derogation — Decision No 1/2019 of the ESA-EU Customs Cooperation Committee of 14 January 2019»·
            
            
               «Dérogation — Décision no 1/2019 du Comité de Coopération Douanière AfOA-UE du 14 janvier 2019».
            
         
         
            Άρθρο 6
            
               1.   Ο Μαυρίκιος και η Ένωση λαμβάνουν, από την πλευρά τους, τα αναγκαία μέτρα για την εφαρμογή της παρούσας απόφασης.
            
            
               2.   Σε περίπτωση που η Ένωση διαπιστώσει, βάσει αντικειμενικών πληροφοριών, παρατυπίες ή απάτη ή επανειλημμένη αδυναμία τήρησης των υποχρεώσεων που προβλέπονται στο άρθρο 4, μπορεί να ζητήσει την προσωρινή αναστολή της παρέκκλισης που αναφέρεται στο άρθρο 1, σύμφωνα με τη διαδικασία που προβλέπεται στο άρθρο 22 παράγραφοι 5 και 6 της ενδιάμεσης ΣΟΕΣ.
            
         
         
            Άρθρο 7
            Η παρούσα απόφαση αρχίζει να ισχύει στις 14 Ιανουαρίου 2019.
         
         
            Βρυξέλλες, 14 Ιανουαρίου 2019.
            
               κα B. SAMSON
               
                  Αντιπρόσωπος κρατών ΑΜΑ
               
               
                  εξ ονόματος των κρατών ΑΜΑ
               
            
            
               κ. J.G. SANCHEZ
               
                  Ευρωπαϊκή Επιτροπή
               
               
                  εξ ονόματος της Ευρωπαϊκής Ένωσης
               
            
         
         
            (1)  ΕΕ L 111 της 24.4.2012, σ. 2.
         
            (2)  Απόφαση αριθ. 2/2017 της επιτροπής τελωνειακής συνεργασίας ΑΜΑ-ΕΕ, της 2ας Οκτωβρίου 2017, όσον αφορά παρέκκλιση από τους κανόνες καταγωγής που προβλέπονται στο πρωτόκολλο 1 της ενδιάμεσης συμφωνίας σχετικά με τη θέσπιση πλαισίου για συμφωνία οικονομικής εταιρικής σχέσης μεταξύ των κρατών της Ανατολικής και Μεσημβρινής Αφρικής, αφενός, και της Ευρωπαϊκής Κοινότητας και των κρατών μελών της, αφετέρου, προκειμένου να ληφθεί υπόψη η ιδιαίτερη κατάσταση στον Μαυρίκιο όσον αφορά το αλατισμένο snoek [2017/1924] (ΕΕ L 271 της 20.10.2017, σ. 47).
         
            (3)  Εκτελεστικός κανονισμός (ΕΕ) 2015/2447 της Επιτροπής, της 24ης Νοεμβρίου 2015, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου για τη θέσπιση του ενωσιακού τελωνειακού κώδικα (ΕΕ L 343 της 29.12.2015, σ. 558).
      
      
         
            ΠΑΡΑΡΤΗΜΑ
            
                        Αύξων αριθ.
                     
                     
                        Κωδικός ΣΟ
                     
                     
                        Κωδικός TARIC
                     
                     
                        Περιγραφή των εμπορευμάτων
                     
                     
                        Περίοδος
                     
                     
                        Καθαρό βάρος
                        (τόνοι)
                     
                  
                        09.1611
                     
                     
                        ex 0305 69 80 
                     
                     
                        25
                     
                     
                        snoek (barracouta), αλατισμένο
                     
                     
                        14.1.2019 – 13.1.2020
                     
                     
                        100